Castilla
Castilla er en slægt af stedsegrønne skovtræer i morbærfamilien. Der kendes tre arter, som er udbredt i tropisk Mellem- og Sydamerika. Hunblomsterstandene er krukkeformede med mange blomster på indersiden.
Tidligere var Castilla en vigtig leverandør af kautsjuk (gummi). Det gjaldt især arten C. elastica, som er udbredt fra Mexico ned gennem Mellemamerika til det nordlige Sydamerika. Fra denne art fremstillede indianerne de bolde af kautsjuk, som Columbus så på sine opdagelsesrejser til Amerika.